b"\n_START_ARTICLE_\nGeorge Padmore\n_START_SECTION_\nBiografia\n_START_PARAGRAPH_\nVa n\xc3\xa9ixer a la ciutat d'Arouca, a Trinitat i Tobago. Treball\xc3\xa0 com periodista a les \xc3\x8dndies Occidentals. El 1924 va anar a Tennessee, on va estudiar medicina a la Universitat Fisk. Posteriorment va anar a la Universitat de Nova York, per\xc3\xb2 de seguida fou transferit a la Universitat de Howard. Durant aquest temps, va esdevenir un membre actiu del Partit dels Treballadors dels Estats Units (Comunista) i es canvi\xc3\xa0 el nom pel de George Padmore._NEWLINE_Padmore fou un l\xc3\xadder estudiantil afroameric\xc3\xa0 important, i es va involucrar a la III Internacional, del moviment comunista. A finals del 1929 va abandonar els Estats Units i va anar a la Uni\xc3\xb3 Sovi\xc3\xa8tica, on va encap\xc3\xa7alar el Negro Bureau of the Comunist International of Labour Unions (Oficina negre de la Internacional comunista) i fou secretari de la International Trade Union Commitee of Negro Workers (Comit\xc3\xa8 dels treballadors negres de la internacional)._NEWLINE_El 1934, Padmore renunci\xc3\xa0 als seus c\xc3\xa0rrecs i va anar a Londres, a on va col\xc2\xb7laborar amb C.L.R. James i altres intel\xc2\xb7lectuals africans i caribenys. Tamb\xc3\xa9 va organitzar el International African Services Bureau (Oficina de Serveis Internacional Africana) en resposta a la invasi\xc3\xb3 italiana d'Eti\xc3\xb2pia, de la que va ser director, i James editor. En la seva capacitat com a l\xc3\xadder de l'IASB, Padmore va ajudar a organitzar, el 1945, la Confer\xc3\xa8ncia de Manchester, a la que hi van assistir persones com Kwame Nkrumah, Jomo Kenyatta, William Edward Burghardt Du Bois i Jaja Wachuku. Aquesta confer\xc3\xa8ncia va treballar per a l'agenda de la descolonitzaci\xc3\xb3 del per\xc3\xadode post-segona guerra mundial."